Absolutórium (školstvo)

Absolutórium je písomné potvrdenie (osvedčenie, vysvedčenie. „Takto nazývame vysvedčenie, vydávané žiakom pri odchode zo školy po dokončení štúdií“.. „vysvedčenie o absolvovaní školy, potvrdenie o skončenom štúdiu na vysokej škole“) o úspešnom ukončení štúdia a všetkých predpísaných skúšok na škole, spravidla na vysokej škole.

Na území Slovenska sa pôvodne vystavovalo na konci posledného ročníka na školách, kde štúdium nebolo uzavreté súbornejšou skúškou. Do reformy vysokoškolského štúdia v roku 1950 absolutóriá udeľovali fakulty ako osobitný doklad o úspešnom absolvovaní predpísaných semestrov, prednášok, seminárov a cvičení, ktorý bol potrebný na pripustenie k štátnej skúške alebo k rigoróznej skúške.

 Referencie 

Kategória:Vysoké školy